謝玉師
作者：徐積
朝代：宋

paragraphs: 河沙亦可數，海水亦有畔。
師恩及吾母，其多卒無算。
遠者窮無邊，深者入黄泉。
黄泉兒莫到，慈母忽有告。
冥冥長夜中，如行白日道。
兒一別母容，可想不可逢。
憑師無量恩，恍惚如相通。
師恩若何爲，真誠與高義。
幽明雖有殊，母子各有慰。
欲報將奈何，肉鎸骨可磨。
泣盡感恩淚，慷慨成悲歌。